สังคมข่าวหุ้นเล็กเซียวหงส์
ดัชนีตลาดหุ้นไทยปิดตลาด 1,500.40 จุด เพิ่มขึ้น 10.29 จุด มูลค่าซื้อขาย 36,866 ล้านบาท แต่อัพไซด์ค่อนข้างจำกัดจากแรงขายที่เกิดขึ้นเมื่อปรับตัวขึ้น ที่สำคัญมูลค่าซื้อขายค่อนข้างต่ำไม่ถึง 40,000 ล้านบาท ทำให้ดัชนีหุ้นไทยไปต่อได้ยาก ต้องติดตามประชุมโอเปก 30 พ.ย.นี้ เพราะนั่นหมายถึงเป็นเข็มทิศราคาหุ้นพลังงานอย่างมีนัยสำคัญ...
28 พ.ย. 2559

ดัชนีตลาดหุ้นไทยปิดตลาด 1,500.40 จุด เพิ่มขึ้น 10.29 จุด มูลค่าซื้อขาย 36,866 ล้านบาท แต่อัพไซด์ค่อนข้างจำกัดจากแรงขายที่เกิดขึ้นเมื่อปรับตัวขึ้น ที่สำคัญมูลค่าซื้อขายค่อนข้างต่ำไม่ถึง 40,000 ล้านบาท ทำให้ดัชนีหุ้นไทยไปต่อได้ยาก ต้องติดตามประชุมโอเปก 30 พ.ย.นี้ เพราะนั่นหมายถึงเป็นเข็มทิศราคาหุ้นพลังงานอย่างมีนัยสำคัญ…
*…AMARIN จากหุ้นที่แทบไม่มีวอลุ่ม…แต่เมื่อชัดเจนว่า “เสี่ยเจริญ สิริวัฒนภักดี” เข้ามาเทกโอเวอร์ถือหุ้นใหญ่ 47.62% ผ่านการซื้อหุ้นเพิ่มทุน 200 ล้านหุ้น (ราคา4.25 บาท) ใช้เงินแค่ 850 ล้านบาท เท่านั้นแหละราคาหุ้นพุ่งปรี๊ดชนซิลลิ่ง 9.65 บาท แต่จากนั้นไม่นานหุ้น “ดิ่งนรก” ลงลึกถึง 7.30 บาทซะฉิบ.!? เรียกว่า “ขึ้นดอย..ตกเหว” วันเดียวกันเลย ครั้งนี้ใครพลาดพลั้งไปติดยอด 9.65 บาท มี “ยืนแข็งตาย” ไปตามกันแน่..ในทางตรงกันข้าม “เสี่ยเจริญ” บันทึกกำไรจากส่วนต่างราคา 3.20 บาท (เทียบราคาวันที่ 24 พ.ย.ที่ระดับ 7.45 บาท) หรือเสมือน “กลุ่มเสี่ยเจริญ” ใช้เงินแค่ 210 ล้านบาทเข้าถือหุ้นใหญ่ AMARIN47.62% ได้ทั้ง “สื่อทีวี-สิ่งพิมพ์”  ส่วน “กลุ่มอุทกะพันธุ์” เหมือนกับ “ยกภูเขาออกจากอก” เพราะขืนอุ้มกระเตงต่อไป มีหวังกระอักเลือดแน่..จะบอกว่าดีลนี้ “วิน วิน” ทั้งคู่ก็ว่าได้…
*…SAWADกำลังอยู่ใน “โลกสีชมพู” ราคาหุ้นร้อนเกิน มีการมองข้ามช็อตปีหน้าว่ากำไรเติบโต 18% เสมือนมี “แว่นตามหัศจรรย์” โอ้ว..ทำนายอนาคตไว้ไกลจริงๆ แต่เห็นราคาปรับขึ้นแรงแบบนี้ “กลั๊วๆๆกลัวจริงๆ” ผู้ถือใหญ่จะหักห้ามใจไม่อยู่เจียดขายหุ้น SAWADออกมาอีกก็ไม่รู้สินะ..อิอิ.!?…
*…SPAแอบมาเงียบๆ ว่ากันว่าไตรมาส 4/59 รายได้และกำไรมีโอกาสเติบโตดี และการเปิด “ออนเซน” สาขาแรก จะเริ่มบันทึกรายได้เพิ่มเข้ามาอย่างมีนัยสำคัญทีเดียว ที่สำคัญราคาหุ้นมีอัพไซด์ไม่น้อยเมื่อเทียบพื้นฐานเฉลี่ย 14 บาท…
*…MEGA ไม่รู้ไปโด๊ปอาหารเสริมตัวไหน จู่ๆทั้งราคาและมูลค่าซื้อขายปรับสูงจนผิดสังเกต เหลือไปดู P/BV เกิน 4 เท่าไปแล้ว ส่วน P/E พุ่งพรวดเกือบ 30 เท่า เตือนแบไม่อ้อมค้อมเพลาๆมือกันหน่อย หุ้นวิ่งมาแรงแบบนี้ มีคนเล่นจริงไม่กี่คน..เชื่อว่าสงครามนี้ไม่นาวแน่นอน…
*…HOTPOT หุ้นหม้อร้อน..สุดท้ายมีบิ๊กล็อตตามข่าวลือ งานนี้ได้เห็นการเปลี่ยนถ่ายผู้ถือหุ้นใหญ่มาเป็น“อภิชัย เตชะอุบล”เป็นได้ว่าบิ๊กลอตงวดล่าสุด จะไม่ใช่ล็อตสุดท้ายแน่ๆและดีลคงจบภายในปีนี้ แต่ที่ต้องจับต่อไป“อภิชัย”จะต่อจิ๊กซอว์หุ้นตัวนี้ เข้ากับธุรกิจที่มีอยู่ได้มากน้อยแค่ไหนนั่นเอง…
*…หุ้นร้อนประจำวันที่ 25 พ.ย.59 ที่เข้าข่ายมาตรการกำกับการซื้อขายและต้องใช้เกณฑ์ Cash Balanceคือบริษัท เอฟเอ็น แฟคตอรี่ เอ๊าท์เลท จำกัด(มหาชน) หรือ FNบริษัท ทรีซิกตี้ไฟว์ จำกัด (มหาชน)หรือTSF มีผลบังคับใช้ตั้งแต่ 28 พ.ย.-6 ม.ค.60 และหุ้นขยายช่วงดำเนินการคือบริษัท อินเตอร์ลิ้งค์ เทเลคอม จำกัด(มหาชน)หรือ ITELบริษัท คิวทีซี เอนเนอร์ยี่ จำกัด (มหาชน) หรือ QTCมีผลบังคับใช้ตั้งแต่ 28 พ.ย.-16 ธ.ค. 59…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอล ช่อง 19 เวลา9.30-10.00 น.พบกันสดๆกับ“มอร์นิ่งสตาร์ หุ้นดาวเด่น“ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพาสงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้องและทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น